Cinc artistes protagonitzen l’exposició de pintura “Cinc sentits”, a la Casa de Cultura
2025-07-24

La Casa de Cultura de Burjassot es disposa a donar la benvinguda al mes d’octubre amb l’arribada d’una nova exposició. Es tracta de “Cinc sentits”, una mostra pictòrica col·lectiva que aglutina les obres dels artistes Cristina Bernador Marí, Carlos Boví Heredia, Francisco Selma Adam, Luis Belencoso Ponce i Federico Cuesta. L’exposició s’inaugurarà dimarts que ve 8 d’octubre, a les 19h, i estarà oberta al públic des d’aqueix dia i fins al 18 d’octubre, a la Sala d’Exposicions de la Casa de Cultura.

En “Cinc sentits”, cada artista aporta una concepció diferent de l’exercici pictòric. Encara que tots es troben dins del ventall de la figuració, cadascú ofereix una proposta estètica des de la seua pròpia manera de concebre la pintura aportant, com no pot ser d’una altra manera, una mirada molt subjectiva.